LUR Mazibuko moet afgedank word, vra VF Plus | Maroela Media
Die VF Plus eis dat die Gautengse LUR vir sport, kuns, kultuur en ontspanning, Faith Mazibuko, afgedank moet word.
Die party eis die kop van Mazibuko nadat sy vroeër in die week wit en Indiër amptenare van haar departement toegesnou het dat hul dankbaar moet wees hul het nog werk in ag genome hulle velkleur.
Philip van Staden, VF Plus-LP in die Gautengse wetgewer, het gesê sy party glo dat Mazibuko met opset hierdie uitlatings gemaak het en dat geen verskoning wat sy in die openbaar teenoor wittes en Indiërs maak, die seer en pyn gaan wegneem wat sy veroorsaak het by minderheidsgroepe nie.
Die Gautengse premier, David Makhura, sal dadelik vir Mazibuko moet afdank omrede haar optrede nie net haar departement nie, maar ook die Gautengse wetgewer in oneer gedompel het, het Van Staden bygevoeg.
"Die wetgewer is 'n nierassige instelling en die VF Plus voel dat Mazibuko nie meer 'n plek daar het nie. Mazibuko het ook deur haar optrede die etiese gedragskode van lede van die wetgewer oortree. Die ANC is altyd vinnig om rassisme te skree wanneer opposisiepartye die ANC pak en teenstaan, maar as 'n LUR van die ANC hierdie tipe van uitsprake in vergaderings maak teenoor lede van minderheidsgroepe, word daar net verskoning aangebied. Dit is tyd dat die ANC verantwoordelik gehou word vir die optrede van sy lede."
Van Staden het bygevoeg die VF Plus wil sien dat die LUR nie weer in die Gautengse wetgewer toegelaat word nie. "Dit is tyd dat kiesers die ANC straf vir hierdie tipe optrede en daardie geleentheid is op 8 Mei."
Ag asb hulle bewonder haar en gaan niks aan haar doen nie inteedeel haar optrede gaan vir hulle stemme inbring
Nou wat dink julle is die kanse dat dit sal gebeur… bietjie effentjies as jy my vra.
Hier sal niks van kom deur hierdie optrede het sy net verseker dat sy op hulle kandidaat lys verskyn kyk maar vir gigaba dhlamini zuma ens.
Die ANC beweer hulle is nie rassisties nie. Hulle draai egter vir niemand 'n rat voor die oë nie. Daar is amper geen werksgeleenthede vir die Blanke minderheidsgroep nie. Selfs die sg regsgeleerdes en howe volg twee stelle reëls. Selfs beledigings word volgens ras hanteer. Dis 'n skande!
Slegte regerings moet altyd lieg , om die waarheid te praat verg integriteit en moed en dit kan en sal hulle nooit doen nie !